
IEPIRKUMU KOMISIJA
Talsos

Ieinteresētajiem piegādātājiem

Par izsludināto iepirkumu Publisko iepirkumu likuma 9. panta kārtībā “Gājēju celiņa‑laipas uz jūru Mērsragā būvniecības dokumentācijas izstrāde un autoruzraudzība”, identifikācijas Nr. TNP 2026/102

Talsu novada pašvaldības Iepirkumu komisija informē par Publisko iepirkumu likuma 9. panta kārtībā izsludinātā iepirkuma “Gājēju celiņa‑laipas uz jūru Mērsragā būvniecības dokumentācijas izstrāde un autoruzraudzība”, ar identifikācijas numuru TNP 2026/102, (turpmāk – Iepirkums) ietvaros 2026. gada 22. jūlijā saņemtajiem ieinteresētā piegādātāja jautājumiem un sniedz atbildes.

Jautājums:

Vai ir saņemti TN no Sadales tīkla, lai var saprast aptuveno vietu elektrības pieslēgumam?

Atbilde:

Pašvaldība nav pieprasījusi TN no AS Sadales tīkls, tas būs jāveic darbu veicējam.

Jautājums:

Iepirkuma dokumentācijā ir norādīts, ka Projektētājs veic saskaņošanu ar visiem zemesgabalu īpašniekiem. Ja jāskaņo ar privātpersonām, Projektētājs nevar garantēt, ka Pasūtītāja iecerētais risinājums ir iespējams un ir ekonomiski visizdevīgākais. Būtu nepieciešams precizēt projektēšanas uzdevumu, lai skaidri var saprast projektēšanas robežas un ar ko būs nepieciešams skaņot risinājumu. 
Lūdzam iepirkumu komisiju precizēt dokumentāciju un tā iekļauto informāciju.

Atbilde:

Pasūtītājs informē, ka Iepirkuma ietvaros projektējamā teritorija neskar privātīpašumus, līdz ar to saskaņojumu saņemšana no privātpersonām nebūs nepieciešama. Attiecīgi projektēšanas uzdevums netiks precizēts.

